CELEX: 62007CA0165
Language: fi
Date: 2008-05-22 00:00:00
Title: Asia C-165/07: Yhteisöjen tuomioistuimen tuomio (viides jaosto) 22.5.2008 (Vestre Landsretin (Tanska) esittämä ennakkoratkaisupyyntö) — Skatteministeriet v. Ecco Sko A/S (Yhteinen tullitariffi — Yhdistetty nimikkeistö — Tariffiluokittelu — Nimike 6403 — Jalkineet, joiden päälliset ovat nahkaa — Nimike 6404 — Jalkineet, joiden päälliset ovat tekstiiliainetta)

5.7.2008   
            
            
               FI
            
            
               Euroopan unionin virallinen lehti
            
            
               C 171/9
            
         Yhteisöjen tuomioistuimen tuomio (viides jaosto) 22.5.2008 (Vestre Landsretin (Tanska) esittämä ennakkoratkaisupyyntö) — Skatteministeriet v. Ecco Sko A/S
   (Asia C-165/07) (1)
   
   (Yhteinen tullitariffi - Yhdistetty nimikkeistö - Tariffiluokittelu - Nimike 6403 - Jalkineet, joiden päälliset ovat nahkaa - Nimike 6404 - Jalkineet, joiden päälliset ovat tekstiiliainetta)
   (2008/C 171/15)
   Oikeudenkäyntikieli: tanska
   Ennakkoratkaisua pyytänyt tuomioistuin
   Vestre Landsret
   Pääasian asianosaiset
   
      Kantaja: Skatteministeriet
   
      Vastaaja: Ecco Sko A/S
   Oikeudenkäynnin kohde
   Ennakkoratkaisupyyntö — Vestre Landsret — Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87, sellaisena kuin se on muutettuna neuvoston asetuksen (ETY) N:o 2658/87 liitteen I muuttamisesta 13.10.2000 annetulla komission asetuksella (EY) N:o 2388/2000 (aiemmin N:o 2263/2000), liitteen I tulkinta — Yhdistetyn nimikkeistön 64 ryhmän 1 lisähuomautuksen, joka lisättiin neuvoston asetuksen (ETY) N:o 2658/87 muuttamisesta 23.12.1992 annetulla komission asetuksella (ETY) N:o 3800/92, yhteensoveltuvuus kyseisen ryhmän 4 huomautuksen a alakohdan kanssa — Jalkineet, joiden ulkopohjat ovat kumia, muovia, nahkaa tai tekonahkaa — Luokittelu yhdistetyn nimikkeistön nimikkeeseen 6403 (jalkineet, joiden päälliset ovat nahkaa) vai nimikkeeseen 6404 (jalkineet, joiden päälliset ovat tekstiiliainetta)
   Tuomiolauselma
   
               1)
            
            
               Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteeseen I, sellaisena kuin se on muutettuna 13.10.2000 annetulla komission asetuksella (EY) N:o 2388/2000, sisältyvää yhdistettyä nimikkeistöä on tulkittava siten, että pääasiassa kyseessä olevan kaltainen sandaali, jossa on kumista valmistettu ulkopohja ja jonka yläosa muodostuu kahdesta nahkanpalasta, jotka on kiinnitetty sisäpohjaan liimalla ja yhdistetty keskenään nahkasta valmistetuilla solkiremmeillä, jotka on varustettu tarranauhalla, ja jossa nahka muodostaa noin 71 prosenttia päällisen ulkopinta-alasta ja jossa nahkan alla oleva elastinen tekstiiliaine näkyy osittain, kuuluu
               
                           —
                        
                        
                           yhdistetyn nimikkeistön nimikkeeseen 6404, jos kyseisen sandaalin yläpuolen tekstiiliaine täyttää päällisen tehtävän sen jälkeen, kun nahkanpalat poistetaan, eli jos se takaa kyseisen sandaalin käyttäjän jalalle kävelyyn riittävän tuen
                        
                     
                           —
                        
                        
                           yhdistetyn nimikkeistön nimikkeeseen 6403, jos kyseisen sandaalin yläosan tekstiiliaine ei täytä päällisen tehtävää sen jälkeen, kun nahkanpalat poistetaan, eli jos se ei takaa kyseisen sandaalin käyttäjän jalalle kävelyyn riittävää tukea.
                        
                     
         
               2)
            
            
               Yhdistetyn nimikkeistön 64 ryhmän 1 lisähuomautus, joka lisättiin asetuksen N:o 2658/87 muuttamisesta 23.12.1992 annetulla komission asetuksella (ETY) N:o 3800/92, on yhteensoveltuva saman ryhmän 4 huomautuksen a alakohdan kanssa.
            
         
      (1)  EUVL C 129, 9.6.2007.